EkBass/fiwiki-20250220-pages-articles huggingface dataset:
Itabashi

Itabashi () on yksi Japanin pääkaupungin Tokion erillisalueista. Se sijaitsee sisämaassa kaupungin pohjoisosassa Arajoen oikealla rannalla Tokion keisarillisen palatsin luoteispuolella ja rajautuu Kitan, Neriman ja Toshiman erillisalueisiin sekä Saitaman prefektuurin Wakōn ja Todan kaupunkeihin. Itabashissa on 560 435 asukasta (vuonna 2017) ja sen pinta-ala on 32,22 neliökilometriä. == Aluejako == Itabashin erillisalueella on 57 kaupunginosaa, jotka jakautuvat yhteensä 134 osa-alueeseen (). Yhteen kaupunginosaan kuuluu yhdestä yhdeksään osa-aluetta. *Aioichō *Akatsuka *Akatsuka-shinmachi *Azusawa *Daimon *Fujimichō *Funado *Futabachō *Hasune *Hasunumachō *Higashi-Sakashita *Higashiyamachō *Hikawachō *Honchō *Inaridai *Itabashi *Izumichō *Kaga *Kami- Itabashi *Komone *Kumanochō *Maenochō *Minamichō *Minami-Tokiwadai *Misono *Miyamotochō *Mukaihara *Nakachō *Nakadai *Naka-Itabashi *Nakajuku *Nakamaruchō *Narimasu *Nishidai *Ōharachō *Ōyaguchi *Ōyaguchi-kamichō *Ōyaguchi-kitachō *Ōyama-Kanaichō *Ōyama-higashichō *Ōyama-nishichō *Ōyamachō *Saiwaichō *Sakaechō *Sakashita *Sakuragawa *Shimizuchō *Shimura *Shingashi *Takashimadaira *Tokiwadai *Tokumaru *Tōshinchō *Wakagi *Yamatochō *Yayoichō *Yotsuba == Kuvia == Tiedosto:Shin-hasunedanchi.JPG|Shin-Hasunen lähiötä Tiedosto:Heisei-bashi over the Shingashi River.jpg|Shingashijoen ylittävä Heisei-silta == Lähteet == == Aiheesta muualla == *Erillisalueen internetsivut Luokka:Tokion erillisalueet
Manólis Andrónikos

Manólis Andrónikos (; 23. lokakuuta 1919 – 30. maaliskuuta 1992) oli kreikkalainen arkeologi ja Thessalonikin Aristoteles-yliopiston professori. Andrónikos on kuuluisa löydöksistään Aigaista, joka tunnetaan paikan nykynimellä Vergína. Andrónikos kertoi vuonna 1977 löytäneensä Vergínan arkeologiselta alueelta Makedonian kuninkaan Filippos II:n avaamattoman haudan. Andrónikoksen löydökset olivat myöhemmin osa kiertävää näyttelyä ”Aleksanteria etsimässä”, jota esitettiin neljässä Yhdysvaltojen kaupungissa 1980–1982. Vaikka Andrónikoksen löydöt ovatkin joka tapauksessa arkeologisesti merkittäviä, historioitsijat eivät kuitenkaan ole päässeet yhteisymmärrykseen siitä, onko hauta todella Filippos II:n. Löytöjen ansiosta Vergína joka tapauksessa vahvistui antiikin Aigaiksi, Makedonian vanhaksi pääkaupungiksi. Luokka:Arkeologit Luokka:Kreikkalaiset professorit Luokka:Vuonna 1919 syntyneet Luokka:Vuonna 1992 kuolleet
Kvasi-optioarvo

Kvasi-optioarvo () on kustannus-hyötyanalyysin käsite, jolla tarkoitetaan odottamisesta saadun informaation arvoa. Joskus saattaa olla kannattavaa lykätä jonkin projektin toteuttamista, jos on mahdollista, että lähitulevaisuudessa saadaan lisää hyödyllistä informaatiota. Tämä on erityisesti merkittävää, mikäli projektiin liittyy palauttamattomuutta. Esimerkiksi projekti voi tuhota pysyvästi ainutlaatuisen luonnonympäristön, tai projektiin voidaan joutua sitoutumaan niin pitkäksi aikaa, että vaihtoiset projektit saattavat ehtiä kehittyä paremmiksi vaihtoehdoiksi. Kvasi- optioarvolla tarkoitetaan odottamisesta saadun informaation arvoa. ==Kirjallisuutta== * == Katso myös == * Kustannus-hyötyanalyysi * Ympäristötaloustiede * Diskonttaus Luokka:Taloustiede
Josephine Tey

Josephine Tey oli skotlantilaisen rikoskirjailija Elizabeth Mackintoshin (25. heinäkuuta 1896 Inverness – 13. helmikuuta 1952 Lontoo) käyttämä pseudonyymi. Teyn dekkarien päähenkilö on Scotland Yardille työskentelevä rikostutkija Alan Grant. Hänen tunnetuimpiin teoksiinsa lukeutuu Ajan tytär, joka julkaistiin vuonna 1951. Se oli viimeinen hänen elinaikanaan julkaistu romaani, mutta vielä yksi dekkari julkaistiin postuumisti. Josephine Teyn tuotantoon kuuluu myös useita näytelmiä ja muita kuin rikosromaaneja. Alfred Hitchcockin elokuva Nuori ja viaton vuodelta 1937 perustuu hyvin löyhästi Teyn romaanin A Shilling for Candles kahteen ensimmäiseen lukuun. == Lähteet == Luokka:Brittiläiset kirjailijat Luokka:Vuonna 1896 syntyneet Luokka:Vuonna 1952 kuolleet
Katsushika

Katsushika () on yksi Japanin pääkaupungin Tokion erillisalueista. Se sijaitsee sisämaassa kaupungin itäosassa Tokion keisarillisen palatsin koillispuolella Ara- ja Edojokien välissä ja rajautuu Adachin, Edogawan ja Sumidan erillisalueisiin, Chiban prefektuurin Matsudon kaupunkiin sekä Saitaman prefektuurin Misaton ja Yashion kaupunkeihin. Katsushikassa on 458 634 asukasta (vuonna 2017) ja sen pinta-ala on 34,80 neliökilometriä. == Aluejako == Katsushikan erillisalueella on 30 kaupunginosaa, jotka jakautuvat yhteensä 155 osa-alueeseen (). Yhteen kaupunginosaan kuuluu yhdestä yhdeksään osa-aluetta. *Aoto *Higashi-Horikiri *Higashi-Kanamachi *Higashi-Mizumoto *Higashi-Shinkoiwa *Higashi-Tateishi *Higashi-Yotsugi *Horikiri *Hosoda *Kamakura *Kameari *Kanamachi *Kanamachi-jōsuijō *Kosuge *Minami-Mizumoto *Mizumoto *Mizumoto-kōen *Niijuku *Nishi-Kameari *Nishi-Mizumoto *Nishi- Shinkoiwa *Ohanajaya *Okudo *Shibamata *Shinkoiwa *Shiratori *Takaramachi *Takasago *Tateishi *Yotsugi == Kuvia == Tiedosto:堀切菖蒲園 - panoramio.jpg|Horikirin kurjenmiekkapuutarha Tiedosto:Shibamata Station, platform.JPG|Shibamatan rautatieasema == Lähteet == == Aiheesta muualla == *Erillisalueen internetsivut Luokka:Tokion erillisalueet
Vittuone

Vittuone on kunta Lombardian alueella Milanon metropolikaupungissa Italiassa. Se sijaitsee noin 15 kilometriä länteen Milanon kaupungista. Vuonna 2014 kunnan väkiluku oli 9 038, ja sen pinta-ala oli 5,9 neliökilometriä. Vittuonen naapurinkuntia ovat Arluno, Sedriano, Corbetta ja Cisliano. == Väkiluvun kehitys == Colors= id:lightgrey value:gray(0.9) id:darkgrey value:gray(0.8) id:sfondo value:rgb(1,1,1) id:barra value:rgb(0.6,0.7,0.8) ImageSize = width:455 height:303 PlotArea = left:50 bottom:50 top:30 right:30 DateFormat = x.y Period = from:0 till:8000 TimeAxis = orientation:vertical AlignBars = justify ScaleMajor = gridcolor:darkgrey increment:500 start:0 ScaleMinor = gridcolor:lightgrey increment:100 start:0 BackgroundColors = canvas:sfondo BarData= bar:1861 text:1861 bar:1871 text:1871 bar:1881 text:1881 bar:1901 text:1901 bar:1911 text:1911 bar:1921 text:1921 bar:1931 text:1931 bar:1936 text:1936 bar:1951 text:1951 bar:1961 text:1961 bar:1971 text:1971 bar:1981 text:1981 bar:1991 text:1991 bar:2001 text:2001 PlotData= color:barra width:20 align:left bar:1861 from: 0 till:1743 bar:1871 from: 0 till:1812 bar:1881 from: 0 till:1980 bar:1901 from: 0 till:2165 bar:1911 from: 0 till:2248 bar:1921 from: 0 till:2223 bar:1931 from: 0 till:2668 bar:1936 from: 0 till:2813 bar:1951 from: 0 till:3371 bar:1961 from: 0 till:4103 bar:1971 from: 0 till:5906 bar:1981 from: 0 till:6534 bar:1991 from: 0 till:7267 bar:2001 from: 0 till:7526 PlotData= bar:1861 at:1743 fontsize:XS text: 1743 shift:(-8,5) bar:1871 at:1812 fontsize:XS text: 1812 shift:(-8,5) bar:1881 at:1980 fontsize:XS text: 1980 shift:(-8,5) bar:1901 at:2165 fontsize:XS text: 2165 shift:(-8,5) bar:1911 at:2248 fontsize:XS text: 2248 shift:(-8,5) bar:1921 at:2223 fontsize:XS text: 2223 shift:(-8,5) bar:1931 at:2668 fontsize:XS text: 2668 shift:(-8,5) bar:1936 at:2813 fontsize:XS text: 2813 shift:(-8,5) bar:1951 at:3371 fontsize:XS text: 3371 shift:(-8,5) bar:1961 at:4103 fontsize:XS text: 4103 shift:(-8,5) bar:1971 at:5906 fontsize:XS text: 5906 shift:(-8,5) bar:1981 at:6534 fontsize:XS text: 6534 shift:(-8,5) bar:1991 at:7267 fontsize:XS text: 7267 shift:(-8,5) bar:2001 at:7526 fontsize:XS text: 7526 shift:(-8,5) TextData= fontsize:S pos:(20,20) text:Data from ISTAT ==Lähteet== ==Aiheesta muualla== * www.comune.vittuone.mi.it Luokka:Milanon metropolikaupungin kunnat
Jerusalemin heprealainen yliopisto

Jerusalemin heprealainen yliopisto (, ) on Israelin vanhin ja suurin yliopisto, joka perustettiin vuonna 1918. Ensimmäiseen johtokuntaan kuuluivat mm. Albert Einstein, Sigmund Freud, Martin Buber ja Chaim Weizmann. Jerusalemin heprealainen yliopisto on yksi maailman kuuluisimmista yliopistoista. Yliopistosta on valmistunut 8 nobelistia sekä 2 Turing- palkinnon saanutta. Vuonna 1892 perustettu Israelin kansalliskirjasto on yliopiston suurin kirjasto, joka sisältää maailman suurimmat heprean kieltä ja juutalaisuutta käsittelevät kokoelmat. Kirjastossa on noin 5 miljoonaa nidettä, joista monet ovat ainutlaatuisia. Niihin sisältyvät mm. Albert Einsteinin arkistot ja Maimonideksen kirjoituksia. Vuodesta 2017 lähtien yliopiston kanslerina on toiminut Asher Cohen. == Yliopistokampukset == Yliopistolla on neljä kampusta, joista yksi on Rehovotissa. Scopusvuoren kampuksella itäisessä Jerusalemissa sijaitsevat humanistinen tiedekunta, oikeustieteellinen tiedekunta, Frank Sinatran kansainvälinen opiskelijakeskus ja Harry S. Trumanin rauhantutkimusinstituutti. Giv'at Ramissa on luonnontieteellinen tiedekunta, Ein Keremin kampuksella lääketieteellinen ja hammaslääketieteellinen tiedekunta sekä molekyylibiologian tutkimuskeskus ja Rehovotissa eläinlääketieteellinen ja maatalous-metsätieteellinen tiedekunta. == Galleria == File:Academy of the Hebrew Language.JPG|Heprean kielen akatemia File:The National Library of Israel building - Amitay Katz.jpg|Israelin kansalliskirjasto File:Bezalel.jpg|Bezalelin taidekorkeakoulu File:HebrewU-MtScopus.JPG|Frank Sinatran kansainvälinen opiskelijakeskus == Lähteet == == Aiheesta muualla == * Yliopiston viralliset sivut Luokka:Israelin yliopistot Luokka:Jerusalem
Kita (Tokio)

Kita (, ’pohjoinen erillisalue’) on yksi Japanin pääkaupungin Tokion erillisalueista. Se sijaitsee sisämaassa kaupungin pohjoisosassa Ara- ja Sumidajokien varrella Tokion keisarillisen palatsin pohjoispuolella ja rajautuu Adachin, Arakawan, Bunkyōn, Itabashin ja Toshiman erillisalueisiin sekä Saitaman prefektuurin Kawaguchin ja Todan kaupunkeihin. Kitassa on 347 018 asukasta (vuonna 2017) ja sen pinta-ala on 20,61 neliökilometriä. == Aluejako == Kitan erillisalueella on 30 kaupunginosaa, jotka jakautuvat yhteensä 113 osa-alueeseen (). Yhteen kaupunginosaan kuuluu yhdestä kahdeksaan osa-aluetta. *Akabane *Akabane-kita *Akabane-minami *Akabane-nishi *Akabanedai *Higashi-Jūjō *Higashi-Tabata *Horifune *Iwabuchimachi *Jūjō-Nakahara *Jūjōdai *Kami-Jūjō *Kami-Nakazato *Kamiya *Kirigaoka *Kishimachi *Kitanogawa *Naka- Jūjō *Nakazato *Nishigahara *Nishigaoka *Ōji *Ōji-honchō *Sakaechō *Shimo *Shōwamachi *Tabata *Tabata-shinmachi *Toshima *Ukima == Kuvia == Tiedosto:Oji Shrine 01.JPG|Ōji-jinja Tiedosto:JR Tabata Sta. - panoramio.jpg|Tabatan rautatieaseman ympäristöä == Lähteet == == Aiheesta muualla == *Erillisalueen internetsivut Luokka:Tokion erillisalueet
Recopilación de Leyes de los Reynos de las Indias

Recopilación de las Leyes de los Reynos de las Indias (Intioiden koottu lakikokoelma) on kuningas Kaarle II:n käskystä vuonna 1681 julkaistu lakikokoelma. Se käsitteli Espanjan imperiumin siirtomaa-alueita. Sen valmistelutyöt oli toteuttanut Real y Supremo Consejo de las Indias, eli Kuninkaallinen Intioiden Ylin Neuvosto. Recopilación muodostuu hallitsijoiden vuosien mittaan hyväksymistä määräyksistä, joiden jokaisen valmistelu on vaatinut jossakin vaiheessaan laajaa asioihin paneutumista. Kirjeenvaihdon määrää, joka on tarvittu kyseisten lakipykälien laatimiseen, on ollut mittava, samoin kuin silloisten sihteerien ja kirjureiden työn määrä. Teos muodostuu yhdeksästä kirjasta ja se sisältää tuhansia lakeja ja määräyksiä, jotka monesti ovat keskenään ristiriitaisia. Recopilación de las Indiasin edeltäjä ja Espanjan lakeihin suuresti vaikuttanut lakiteos on kuitenkin Alfonso Viisaan, 1200-luvulta peräisin oleva lakiteos Las Siete Partidas, joka on vaikuttanut kaikkiin myöhemmin julkaistuihin espanjalaisen maailman lakeihin. Espanjan kuningas Kaarle II, heikoksi hallitsijaksi mainittu, määräsi toimitettavaksi ja julkaistavaksi nuo Kootut Intioiden Lait. Teoksen neljännen kirjan kymmenennessä luvussa Kaarle II julistaa mielipiteensä vastalauseena Uudessa Maailmassa tuolloin vallinneelle järjestyksenpidolle. Tuo Kaarle II:n julistus on hengeltään kuningatar Isabellan testamentin kaltainen. Recopilaciónin valmistelutyöt oli toteuttanut Real y Supremo Consejo de las Indias, eli Kuninkaallinen Intioiden Ylin Neuvosto. Recopilación muodostuu hallitsijoiden vuosien mittaan hyväksymistä määräyksistä ja laeista, joiden valmistelu on vaatinut jossakin vaiheessaan laajaa asioihin paneutumista. Kirjeenvaihdon määrää, joka on tarvittutuhansien lakipykälien laatimiseen ja kokoamiseen, on ollut mittava. Recopilación de las Indiasin edeltäjä ja Espanjan lakeihin suuresti vaikuttanut lakiteos on kuitenkin Alfonso Oppineen, 1200-luvulta peräisin oleva lakiteos Las Siete Partidas, joka on vaikuttanut kaikkiin myöhemmin julkaistuihin espanjalaisen maailman lakeihin. ==Lähteet== *Recopilación. Teoksen vuonna 1791 julkaistun neljännen painoksen näköispainos vuodelta 1998. *Riva Palacios, Vicente; México a través de los siglos. Näköispainos jostakin 1900-luvun alkupuolen laitoksesta. Luokka:Espanjan historia Luokka:Kolonialismi
Ursula Ranin

Silja Katri Ursula Ranin (s. 1953) on suomalainen varatuomari ja diplomiekonomi. Ranin on toiminut tuomarin tehtävissä vuosina 1981–1984, Nokian lakimiehenä vuosina 1984–1992 ja Nokian lakiasiainjohtaja vuosina 1992–2005. Ranin kuitenkin erosi Nokian palveluksesta vuonna 2005 vähän ennen kuin hänen nykyinen miehensä Olli-Pekka Kallasvuo nimitettiin yhtiön toimitusjohtajaksi. http://www.forbes.com http://www.forbes.com Ursula Ranin on ollut naimisissa kiinteistövälitysfirma Igglo Oy:n toimitusjohtajan Mikko Raninin kanssa, ja avioliitosta on kaksi tytärtä.Talouselämä 27.2.2006. http://www.talouselama.fi/doc.te?f_id=858732 Ranin on UPM-Kymmenen hallituksen jäsen. Ranin oli myös Finnairin hallituksen jäsen, mutta joutui lähtemään ns. stay-bonuksista nousseen kohun jälkeen 2012. ==Lähteet== Luokka:Suomalaiset yritysjohtajat Luokka:Nokian henkilöstö Luokka:UPM:n henkilöstö Luokka:Suomalaiset juristit Luokka:Vuonna 1953 syntyneet Luokka:Elävät henkilöt
Kōtō

Kōtō () on yksi Japanin pääkaupungin Tokion erillisalueista. Se sijaitsee kaupungin itäosassa Tokionlahden rannalla Sumida- ja Arajokien suulla Tokion keisarillisen palatsin itäpuolella ja rajautuu Chūōn, Edogawan, Minaton ja Sumidan erillisalueisiin. Kōtōssa on 509 471 asukasta (vuonna 2017) ja sen pinta-ala on 40,16 neliökilometriä. == Aluejako == Kōtōn erillisalueella on 45 kaupunginosaa, jotka jakautuvat yhteensä 155 osa-alueeseen (). Yhteen kaupunginosaan kuuluu yhdestä yhdeksään osa-aluetta. *Aomi *Ariake *Botan *Ecchūjima *Edakawa *Eitai *Fukagawa *Fukuzumi *Furuishiba *Fuyuki *Higashi- Suna *Hirano *Ishijima *Kameido *Kiba *Kita-Suna *Kiyosumi *Minami-Suna *Miyoshi *Monzen-nakachō *Morishita *Mōri *Ōgibashi *Ōjima *Saga *Sarue *Senda *Sengoku *Shin-Ōhashi *Shin-Kiba *Shin-Suna *Shinonome *Shiohama *Shiomi *Shirakawa *Sumiyoshi *Takabashi *Tatsumi *Tokiwa *Tomioka *Toyosu *Tōyō *Umibe *Wakasu *Yumenoshima == Kaupunkikuva ja nähtävyydet == Kōtō sijaitsee suureksi osaksi Tokionlahden täyttömaalla. Osa Odaiban alueesta, Ariaken uusi rantakaupunginosa sijaitsee Kōtōssa. Odaibassa Kōtōn alueella on myös suuri Tokion kansainvälinen näyttelykeskus ("Tokyo Big Sight"). == Kuvia == Tiedosto:Toyosu-from-Yurikamome-01.jpg|Toyosun kaupunginosaa Tiedosto:KiyosumiGarden6.JPG|Kiyosumin puutarha == Lähteet == == Aiheesta muualla == *Erillisalueen internetsivut Luokka:Tokion erillisalueet
Qatarin vaakuna

Qatarin vaakuna on Qatarin valtion tunnus, joka otettiin käyttöön vuonna 2022. Se kuvastaa perinteisiä qatarilaisia symboleja: perustajan miekka, palmupuu ja kalastusalus. Qatarin vanha vaakuna oli käytössä vuosina 1976–2022. Siinä pyöreässä kentässä oli kuvattuna laiva, palmu ja kaksi sapelia. Vaakunassa luki, دولة قطر, Qatarin valtio. ==Lähde== Luokka:Valtioiden vaakunat Vaakuna
Stora Mossen

Stora Mossen on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Suurin osa alueen rakennuskannasta on omakotitaloja. Ensimmäinen asemakaava Stora Mossenin alueelle tehtiin vuonna 1926. Nykyisen nimensä kaupunginosa sai vuonna 1934. Stora Mossenissa asuu nykyisin noin 1500 ihmistä; se on maa-alaltaan 0,65 neliökilometriä. Luokka:Bromma Luokka:Tukholman kaupunginosat
Olovslund

Olovslund on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Kaupunginosa on saanut nimensä siellä sijaitsevasta torpasta. Siellä sijaitsee myös yksi Nockebybanan-pikaraitiotien pysäkeistä. Olovslundissa on asukkaita noin 530, ja kaupunginosa on maa-alaltaan 0,27 neliökilometrin suuruinen. Luokka:Bromma Luokka:Tukholman kaupunginosat
Ulvsunda

Ulvsunda on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Kaupunginosaa rajaavat Riksbyn, Ulvsunda industriområden, Tranebergin, Alvikin ja Stora Mossenin kaupunginosat. Ulvsunda on yksi Tukholman vanhimpia paikannimiä. Nykyisin siellä on asukkaita noin 2000, ja maa-alaltaan kaupunginosa on 0,85 neliökilometrin suuruinen. Kaupunginosassa sijaitsee Ulvsundan linna. Luokka:Bromma Luokka:Tukholman kaupunginosat
Ulvsundan linna

Ulvsundan linna () on linna Ruotsin pääkaupungissa Tukholmassa Ulvsundan kaupunginosassa. Linnan rakennutti vuosina 1640–1647 sotamarsalkka Lennart Torstensson. Rakennusta muutettiin 1670-luvulla arkkitehti Nicodemus Tessin vanhemman suunnitelmien mukaan. Linnan nykyinen, myöhäis-empiretyylinen ulkonäkö on peräisin 1830-luvulta, jolloin muutostyöt suunnitteli Axel Nyström. Rakennuksessa toimi vuosina 1906–1972 Tukholman maakäräjäkunnan ylläpitämä heikkomielisten hoitokoti. Sistustus on pääosin säilynyt 1600-luvun tyylisenä, vaikka joitakin esineitä on myyty Nordiska museetille.Fredric Bedoire: Stockholms byggnader: Arkitektur och stadsbild, s. 339. Tukholma: Norstedts, 2012. Nykyisin linnassa on hotellihuoneita, ja siellä järjestetään konferensseja ja juhlia. ==Lähteet== == Aiheesta muualla == * Viralliset sivut Luokka:Bromma Luokka:Tukholman linnat
Linnake

Linnake voi tarkoittaa seuraavia: * linnake, bastionijärjestelmän osa * linnake, Suomen merivoimien sotilasyksikkö * Linnake, Roland Joffén ohjaama seikkailuelokuva vuodelta 1986
Höglandet

Höglandet on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Aluetta alettiin asuttaa pääosin 1920- ja 1930-luvulla. Vuonna 1934 alueesta tuli oma kaupunginosansa, ja sai nimensä Höglandstorgetin mukaan. Höglandet on myös yksi Nockebybanan-pikaraitiotien pysähdyspaikoista. Siellä asuu noin 1400 asukasta, ja maa-alaltaan se on 0,44 neliökilometrin suuruinen. Luokka:Bromma Luokka:Tukholman kaupunginosat
Kallisto (mytologia)

Kallisto (, "kaunein") oli kreikkalaisessa mytologiassa Lykaonin tytär tai mahdollisesti Artemiin nymfi. ==Hesiodoksen versio== Hera muutti Kalliston karhuksi rangaistukseksi tämän lemmenseikkailusta Zeuksen kanssa. Suhteesta syntyi Arkas, joka metsästäessään kohtasi tietämättään äitinsä ja yritti tappaa tämän. Tällöin Zeus asetti heidän molemmat taivaalle Ison karhun ja Pienen karhun tähtikuvioiksi.Hesiodos: Frag. Kallisto ja Arkas ==Hyginuksen versio== Kallisto liittyi Dianan seurueeseen, koska molemmat jakoivat intohimon metsästykseen. Kallisto tuli kuitenkin raskaaksi Zeukselle, joka vietteli Kalliston Artemiiksi tekeytyen. Ovidius: Muodonmuutoksia ii:417-440 Kallisto salasi peloissaan raskautensa Dianalta. Diana kuitenkin huomasi tämän odottavan lasta Kalliston peseytyessä virrassa, ja raivoissaan siitä, ettei Kallisto ollut säilyttänyt neitsyyttään, muutti tämän karhuksi. Tässä muodossa Kallisto synnytti Arkaksen.Hyginus: Astronomica i Hyginus myös mainitsee, että jotkut väittävät Heran muuttaneen Kalliston karhuksi ja käskeneen Dianan tappaa tämän, jonka jälkeen Kallisto olisi asetettu tähdeksi taivaalle. Hän tosin mainitsee vielä toisen version, jossa itse Zeus muuttaa Kalliston karhuksi hämätäkseen vaimoaan Heraa lemmenseikkailultaan, mutta Heran huomatessa tämän ja käskiessä Dianan tappamaan karhun, Zeus asettaa Kalliston turvaan taivaalle. Heran raivostuessa tästä hän pyytää entistä hoitajaansa Tethystä, Okeanoksen puolisoa, olemaan ottamasta Kallistoa vastaan. Niinpä Kallisto (Iso karhu) ja Arkas (Pieni karhu) joutuvat kiertämään taivaalla omalla sirkumpolaarisella radallaan, kun taas muut tähdet saavat laskea horisonttiin meren syliin. ==Lähteet== Luokka: Kreikkalaisen mytologian muodonmuutokset
Dale Chihuly

Dale Patrick Chihuly (s. 20. syyskuuta 1941) on yhdysvaltalainen lasitaiteilija. Chihuly syntyi Tacomassa ja valmistui siellä high schoolista. Hän menetti nuorena isänsä, joka menehtyi sydänkohtaukseen sekä veljensä Georgen, joka kuoli onnettomuudessa Floridassa. Chihuly pääsi vuonna 1959 University of Puget Soundiin, mutta siirtyi pian Washingtonin yliopistoon Seattleen. Chihuly oli vuonna 1971 mukana perustamassa Pilchuck Glass Schoolia. Hän menetti vuonna 1976 näön toisesta silmästään auto-onnettomuuden seurauksena. Chihulyn töistä on pysyviä kokoelmia useissa museoissa eri puolilla Yhdysvaltoja sekä Victoria and Albert Museumissa, Lontoossa. Tuotantoa on esitelty myös kansainvälisissä näyttelyissä. ==Teoksia== Kuva:Glass.sculpture.kewgardens.london.arp.jpg|The Sun Kuva:VandA_Rotunda.jpg|Ice Blue and Spring Green Chandelier Luokka:Yhdysvaltalaiset kuvanveistäjät Luokka:Vuonna 1941 syntyneet Luokka:Elävät henkilöt
Erik Palmstedt

Erik Palmstedt (16. joulukuuta 1741 Tukholma – 12. kesäkuuta 1803) oli ruotsalainen arkkitehti. Häntä pidetään erityisesti kustavilaisen tyylin taitajana. Palmstedt opiskeli kaupunginarkkitehti J. E. Carlbergin koulussa. Hänestä tuli varakaupunginarkkitehti vuonna 1773. Vuonna 1791 hän sai professorin arvonimen, ja alkoi työskennellä Ruotsin kuninkaallisessa taideakatemiassa. Vuonna 1802 hänet ylennettiin akatemian arkkitehtuuriosaston rehtoriksi. Vuonna 1781 Palmstedtista tuli kuninkaallisen musiikkiakatemian jäsen. Ensimmäiset rakennukset Tukholmaan itsenäisenä arkkitehtina Palmstedt suunnitteli jo 19-vuotiaana. Rakennuksissa on ranskalaissävytteisiä piirteitä, ja myös vaikutteita Jacques-François Blondelilta ja Gilles Marie Oppenortilta. Vuonna 1767 Palmstedt sai tehtäväkseen suunnitella yhden tärkeimmistä rakennuksistaan, Tukholman Börshusetin, joka yhdistelee kustavilaista tyyliä ja rokokoo-tyyliä. Vuosina 1778–1780 Palmstedt teki ekskursion Roomaan ja Pariisiin, jonka aikana hän tutustui monumentaalirakennusten uusiin muotivirtauksiin. Roomassa hän tutustui myös antiikin arkkitehtuuriin. Palattuaan takaisin Ruotsiin hän alkoi työskennellä Gripsholmin linnan parissa Kustaa III:n pyynnöstä. Sen jälkeen hän muun muassa suunnitteli Uudellamaalla sijaitsevan Mustion linnan yhdessä turkulaisen Christoffer Friedrich Schröderin kanssa. Samoihin aikoihin sen rakentamisen kanssa aloitettiin myös Palmstedtin suunnitteleman Perintöruhtinaan palatsin rakennustyöt. Vuonna 1784 Palmstedt meni naimisiin Hedvig Gustava Robsahmssonin kanssa. Heidän poikansa Carl Palmstedt työskenteli Jöns Jacob Berzeliuksen kanssa ja perusti Chalmersin teknillisen korkeakoulun. == Töitä == * Börshuset, 1767–1778 * Hebyn linna, n. 1780 * Norrbro, 1781–1807 * Tullhuset, 1783–1790 * Mustion linna, 1783–1792 * Perintöruhtinaan palatsi, 1783–1794 * Jokioisten kartanon päärakennus, 1790-luku ==Lähteet== *Runeberg.org - Svenskt biografiskt handlexikon - Erik Palmstedt (ruotsiksi) Luokka:Ruotsalaiset arkkitehdit Luokka:Professorin arvonimen saaneet Luokka:Vuonna 1741 syntyneet Luokka:Vuonna 1803 kuolleet
Kantáran linna

Kantáran linna () sijaitsee Kyproksen saarella Pohjois-Kyproksen turkkilaisen tasavallan alueella. == Historia == Linna rakennettiin 900-luvulla Kyrenian vuoristoalueelle, noin 600 metrin korkeuteen suojaamaan Bysantin valtaan tuolloin kuulunutta Kyprosta arabeilta. Kuningas Rikhard Leijonamieli valloitti Kyproksen ja samalla Kantáran linnan vuonna 1191. == Matkailu == Nykyisin linna on nähtävyys, jonka kävijämäärä lisääntyy koko ajan Pohjois- Kyproksen rajanylittämisen helpotuttua vuonna 2004. Luokka:Kyproksen linnat
Agneta Ehrensvärd

Brita Agneta Ehrensvärd (s. 23. maaliskuuta 1949 Tukholma) on ruotsalainen näyttelijä ja ohjaaja. Hän kuuluu maineikkaaseen Ehrensvärdin aatelissukuun. == Filmografia == *1971 - Leka med elden (TV) *1973 - Om 7 flickor *1978 - Rätt ut i luften *1980 - Mies josta tuli miljonääri *1981 - Babels hus (TV) *1981 - SOPOR *1981 - Skärp dig, älskling (TV) *1991 - Sanna kvinnor (TV) *1991 - Luigis paradis (TV) *1998 - Varustamo (TV) == Lähteet == == Aiheesta muualla == * Luokka:Ruotsalaiset näyttelijät Luokka:Vuonna 1949 syntyneet Luokka:Elävät henkilöt
Meguro

Meguro () on yksi Japanin pääkaupungin Tokion erillisalueista. Se sijaitsee sisämaassa kaupungin eteläosassa Tokion keisarillisen palatsin lounaispuolella ja rajautuu Ōtan, Setagayan, Shibuyan ja Shinagawan erillisalueisiin. Megurossa on 275 809 asukasta (vuonna 2017) ja sen pinta-ala on 14,67 neliökilometriä. == Aluejako == Meguron erillisalueella on 27 kaupunginosaa, jotka jakautuvat yhteensä 88 osa-alueeseen (). Yhteen kaupunginosaan kuuluu kahdesta kuuteen osa-aluetta. *Aobadai *Chūōchō *Gohongi *Haramachi *Higashigaoka *Higashiyama *Himon’ya *Jiyūgaoka *Kakinokizaka *Kami-Meguro *Komaba *Meguro *Meguro-honchō *Midorigaoka *Minami *Mita *Nakachō *Naka- Meguro *Nakane *Ōhashi *Ōokayama *Senzoku *Shimo-Meguro *Tairamachi *Takaban *Yakumo *Yūtenji == Kaupunkikuva ja nähtävyydet == Meguro on pääasiassa asuin- mutta myös diplomaattialuetta, ja erillisalueella onkin 15 suurlähetystöä tai konsulaattia. Alueella sijaitsevat myös Tokion teknillinen yliopisto ja Tokion yliopiston Komaba-kampus. == Kuvia == Tiedosto:Gonnosuke-zaka Street Tokyo.JPG|Gonnosuke-zaka Tiedosto:Meguro Sky Garden 20130506 010.jpg|Meguro Sky Garden Tiedosto:目黒不動 - panoramio (1).jpg|Ryūsen-ji == Lähteet == == Aiheesta muualla == *Erillisalueen internetsivut Luokka:Tokion erillisalueet
Ehrensvärd

Ehrensvärd on ruotsalainen aatelissuku. Se on alun perin kotoisin Saksan Stralsundista Suvun varhaisimpana jäsenenä pidetään Peter Schäfferiä (k. noin 1674), joka toimi Turun läänin jalkaväenrykmentissä. Hänen poikansa Johan Jakob Schæffer aateloitiin vuonna 1717 nimellä Ehrensvärd. Suku introdusoitiin Ruotsin ritarihuoneeseen vuonna 1719 kreivillisenä sukuna numerolla 113 ja vuonna 1778 vapaaherrallisena sukuna numerolla 267. == Suvun jäseniä == *Agneta Ehrensvärd (s. 1949), näyttelijä ja ohjaaja *Albert Ehrensvärd vanhempi (1821–1901), poliitikko, Ruotsin ulkoministeri *Albert Ehrensvärd nuorempi (1867–1940), diplomaatti *Augustin Ehrensvärd (1710–1772), sotamarsalkka, Suomenlinnan rakennustöiden johtaja *Carl August Ehrensvärd (1745–1800), amiraali, arkkitehti *Carl August Ehrensvärd (1858–1944), poliitikko, Ruotsin meriministeri *Carl August Ehrensvärd (1892–1974), kenraali *Carl Fredrik Ehrensvärd, myöh. Gyllenbourg, (1767–1815), ruotsalainen valtiollinen seikkailija ja kirjailija *Gustaf Johan Ehrensvärd (1746–1803), Kustaa III:n kamariherra tämän ollessa kruununprinssi, lähettiläs *Johan Jakob Ehrensvärd, ent. Schæffer (1666–1731), suomalainen sotilas *Ulla Ehrensvärd (1927–2015), ruotsalainen kartografian asiantuntija == Lähteet == Luokka:Ruotsin aateli Luokka:Sukunimet
Göteborgin ja Bohusin lääni

Göteborgin ja Bohusin lääni () Länsi-Ruotsissa on yksi maan entisistä lääneistä. Se koostui Bohuslänin maakunnasta ja pienestä osasta Länsi- Götanmaan maakuntaa Pohjanmeren rannalla. Lisäksi lääniin kuului Hallandin maakunnasta Lindomen pitäjä. Göteborgin ja Bohusin läänin pääkaupunki oli Göteborg, mutta osa lääninhallinnosta sijaitsi Uddevallassa. Vuodesta 1998 lääni on ollut osa Länsi-Götanmaan lääniä. ==Läänijaon kehitys== Bohuslän liitettiin Ruotsiin Roskilden rauhassa vuonna 1658. Aluksi saatua aluetta johti kuvernööri, jonka hallinto sijaitsi Bohusin linnoituksessa Kungälvissä. Vuonna 1680 perustettiin Bohusin lääni. Valloitettiin maakuntaan yhdistettiin Göteborgin kaupunki sekä kaupungin ympärillä olleet Sävedalin, Askimin ja Östra Hisingin kihlakunnat, jotka aiemmin olivat kuuluneet Älvsborgin lääniin. Aiemmin Norjaan kuuluneilla alueilla ryhdyttiin soveltamaan Ruotsin lakia vuonna 1682. Vuonna 1700 läänin nimeksi tuli Göteborgin ja Bohusin lääni, ja samalla Göteborgista tuli läänin pääkaupunki. Ruotsin kuntauudistusten yhteydessä Göteborgin ja Bohusin läänin rajat hieman muuttuivat. Älvsborgin läänistä liitettiin Angeredin, Bergumin ja Valbo-Ryrin seurakunnat vuonna 1967. Vuonna 1971 Älvsborgin läänistä siirrettiin Göteborgin ja Bohusin lääniin vielä Björketorpin seurakunta, ja vastakkaiseen suuntaan siirrettiin Hjärtumin ja Västerlandan seurakunnat. Pieni osa Bohuslänistä tuli näin kuulumaan Älvsborgin lääniin. Vuonna 1971 Hallandin läänistä liitettiin Göteborgin ja Bohusin lääniin vielä Lindomen seurakunta. Göteborgin ja Bohusin lääni lakkautettiin 31.12.1997, ja 1.1.1998 perustettiin Länsi-Götanmaan lääni yhdistämällä aiemmat Göteborgin ja Bohusin lääni, Älvsborgin lääni ja lähes koko Skaraborgin lääni. ==Kaupungit== Göteborgin ja Bohusin läänissä sijaitsi ennen vuoden 1971 kuntauudistusta 7 kaupunkia: * Göteborg * Kungälv * Lysekil * Marstrand * Mölndal * Strömstad * Uddevalla Pientä Marstrandia lukuun ottamatta nämä kaupungit ovat nykyisin samaa nimeä käyttävien, mutta alueeltaan paljon vanhoja kaupunkeja laajempien kuntien keskustaajamia. ==Kunnat 1970-luvulta lähtien== Göteborgin ja Bohusin läänin alueella sijaitsi 1970-luvun kuntauudistuksen jälkeen 15 kuntaa: * Göteborgin kunta * Härrydan kunta * Kungälvin kunta * Lysekilin kunta * Munkedalin kunta * Mölndalin kunta * Orustin kunta * Partillen kunta * Sotenäsin kunta * Stenungsundin kunta * Strömstadin kunta * Tanumin kunta * Tjörnin kunta * Uddevallan kunta * Öckerön kunta ==Väestönkehitys== ==Katso myös== * Ruotsin läänit * Älvsborgin lääni * Skaraborgin lääni ==Lähteet== ==Kirjallisuutta== * ==Aiheesta muualla== * Bohusläns museum Luokka:Ruotsin entiset läänit
Albert Ehrensvärd vanhempi

Albert Ehrensvärd vanhempi (koko nimeltään Albert Carl August Lars Ehrensvärd, 10. tammikuuta 1821 – 1901) oli ruotsalainen kreivi ja poliitikko. Hän toimi Ruotsin ulkoministerinä vuosina 1885–1889 ja valtiopäiväedustajana ensimmäisessä kamarissa vuosina 1867–1874 ja 1877–1890. Göteborgin ja Bohusin läänin maaherrana Ehrensvärd toimi vuosina 1864–1885. Maaherrana hän panosti kansansivistystyöhön ja läänille tärkeään kalastuselinkeinoon. == Katso myös == * Ehrensvärd == Lähteet == Luokka:Ruotsin ulkoministerit Luokka:Ruotsin maaherrat Luokka:Ruotsalaiset kreivit Luokka:Vuonna 1821 syntyneet Luokka:Vuonna 1901 kuolleet
Kalastajan vaimon haave

Kalastajan vaimon haave (蛸と海女) on Hokusain 1810-luvulla puuhun kaivertama eroottinen kuva ja ensimmäinen todiste lonkeropornosta. Kaiverruksessa esiintyy nainen, joka harrastaa seksiä kahden mustekalan kanssa. Hän suutelee pientä mustekalaa samalla kun suurempi suorittaa cunnilingusta naiselle. Tämä ukiyo-e on peräisin Japanin Edo-kaudelta. Luokka:Ukiyo-e-teokset Luokka:Taideteokset (taidegrafiikka)
Stephen Pile

Stephen Pile (s. 1949, Lincolnshire) on brittiläinen kirjailija. Pile julkaisi vuonna 1979 huumoripainotteisen teoksensa Suurten munausten kirja, joka kuvaa ihmisten surkuhupaisimpia epäonnistumisia kautta aikojen. Hän kirjoitti teokselleen myös jatko-osan, mutta vetäytyi sitten kirjailijanuraltaan ja siirtyi lehtiuralle. Pile oli "avuttomia" ihmisiä yhteen koonneen Not Terribly Good Clubin perustajajäsen, mutta yhteisö lopetettiin sen noustua suureen suosioon munausten kirjan julkaisemisen jälkeen. Luokka:Brittiläiset kirjailijat Luokka:Vuonna 1949 syntyneet Luokka:Elävät henkilöt
Verginan aurinko

Verginan aurinko (; harvemmin Verginan tähti, ) on tyylitelty tähtisymboli, jossa on 16 sädettä. Sitä pidetään muinaisen Makedonian valtakunnan symbolina. Nykyisin se on yksi Kreikan ja erityisesti kreikkalaisen Makedonian kansallisista symboleista. == Historia == Verginan auringoksi nykyisin kutsuttu symboli oli laajalti käytössä antiikin Kreikassa. Erityisesti sitä käytettiin Makedonian valtakunnan aikana. Siellä sen oletetaan toimineen ennen kaikea argeadien hallitsijasuvun tunnuksena. Aurinkokuvio tunnetaan muun muassa keramiikan koristekuviona sekä hellenistisen kauden rahoista. Löytöjä on tehty niin Manner-Kreikasta kuin Kreikan saarilta. Symbolille nimen antanut löytö tehtiin vuonna 1977 arkeologi Manólis Andrónikoksen johtamissa antiikin Aigain kaupungin kaivauksissa Vergínassa pohjoisessa Kreikassa. Aurinkokuvio oli kaiverrettu Makedonian kuninkaan Filippos II:n jäännökset sisältäneen kultaisen larnaksin kanteen. Larnaks on nykyisin Aigain kuningashautojen museossa. Kreikkalaiset ottivat merkin pian käyttöönsä symboloidakseen sillä antiikin Makedonian kulttuurin jatkumoa nykyisessä Kreikassa. Symbolia käytetään muun muassa kreikkalaisen Makedonian lipussa. Vuonna 1991 Jugoslaviasta itsenäistynyt Makedonian tasavalta (nykyinen Pohjois-Makedonia) otti myös aurinkokuvion omaan lippuunsa. Kreikkalaiset protestoivat tätä vastaan, sillä he pitivät aurinkoa omana symbolinaan. Neljä vuotta myöhemmin Makedonian tasavallan lippu muutettiin nykyiseen muotoonsa, jossa Verginan aurinko on korvattu erilaisella aurinkokuviolla. Kreikan ja Pohjois-Makedonian vuonna 2018 tekemässä sopimuksessa Makedonian nimikiistassa sopimusehtoihin kuului, että Pohjois-Makedonia kieltää Verginan auringon ja muiden muinaisen Makedonian symbolien käytön virallisissa yhteyksissä. Kielto pantiin täytäntöön vuonna 2019. == Symboli == Nykyisin käytetyssä muodossaan Verginan auringossa on 16 sädettä. Antiikin aikana käytettiin kuitenkin sen lisäksi myös aurinkokuvioita, joissa oli 8 tai 12 sädettä. 12-säteisessä säteiden määrä yhdistettiin joskus Olympoksen jumaliin. Filippos II:n larnaksissa aurinkokuvion keskellä on rosetti- eli ruusukuvio. Tiedosto:Ilion--- metopa.jpg|Helios kuvattuna Ilionin Athenen temppelin reliefeissä. Tiedosto:Drachma, Caria, 4th century BC.jpg|Verginan aurinko kaarialaisessa rahassa, 300-luku eaa. Tiedosto:Flag of Greek Macedonia.svg|Kreikan Makedonian lippu. Tiedosto:Flag of North Macedonia (1992–1995).svg|Makedonian tasavallan lippu vuosina 1992–1995. == Lähteet == == Aiheesta muualla == Luokka:Kreikan kansallissymbolit Luokka:Makedonia (Kreikka) Luokka:Makedonian valtakunta Luokka:Tähtisymbolit
Saattaja Hämeenmaa

Saattaja Hämeenmaa oli Suomen Merivoimissa vuosina 1964-1987 palvellut Neuvostoliitosta hankittu Riga-luokan fregatti. Alus oli alkuperäiseltä nimeltään SKR-69 (). Suomessa alus luokiteltiin saattajaksi. ==Hankinta== 1960-luvun alkupuolella merivoimilla oli Matti Kurjen hankinnasta huolimatta edelleen tarve suurille tykistöaluksille. Tätä puutetta korvaamaan päätettiin 1962 Neuvostoliiton kanssa tehdyn ns. tavaraluottosopimuksen puitteissa hankkia kaksi käytettyä Riga-luokan fregattia.Auvinen, Visa s. 109 Hankintasopimus sisälsi lisäksi alusten peruskorjauksen sekä suomalaisen kantahenkilökunnan tyyppikoulutuksen Neuvostoliitossa. Hankinta liittyi myös 1960-luvun Berliinin kriisin myötä kiristyneeseen ilmapiiriin, jonka myötä Suomeen oli hankittu jo T-54-taistelupanssarivaunuja ja MiG-21-suihkuhävittäjiä. Hankinta toteutui 1964. Miehistön koulutus järjestettiin Tallinnassa ja lipunvaihdon yhteydessä 14. toukokuuta 1964 entiset Neuvostoliiton laivaston alukset nimettiin uudelleen. Filin () sai nimen Uusimaa ja SKR-69 nimen Hämeenmaa. Alukset olivat Suomen merivoimien ainoat alukset, joissa oli pääkoneina höyryturbiinit. Alukset olivat hyvin saman näköisiä: pieni ulkoinen ero oli mm. merivalvontatutkan vastapaino, joka Hämeenmaassa oli suorakulmainen ja Uusimaassa pyöreäkulmainen. == Palvelus == Hämeenmaa muodosti sisaraluksensa kanssa Saattajalaivueen (SaattLv). Laivueen taktillisissa harjoituksissa alusten varmistustehtävissä toimivat usein Nuoli- luokan moottoritykkiveneet. Osastolle tehtyjen operaatioanalyyttisten tutkimuksien perusteella parannettiin saattajien ilmatorjuntakykyä asentamalla niiden keulaan vuonna 1971 neuvostovalmisteinen 30 mm kaksoisrevolveritykki AK-230. Kun tykkiveneet Karjala ja Turunmaa valmistuivat 1960-luvun lopussa, eivät merivoimien rauhanaikaiset henkilöstö- ja kouluttajaresurssit enää riittäneet saattajien miehittämiseen samanaikaisesti. Alukset olivatkin kulussa 1970-luvun vuorovuosina vuoteen 1979, jolloin miinalaiva Pohjanmaan valmistuttua siirrettiin Uusimaa reservialukseksi, ja Hämeenmaahan tehtiin laaja peruskorjaus ja se muutettiin miinalaivaksi vuosina 1978-1979. Alus poistettiin merivoimien alusluettelosta 1985Gardiner, Robert s. 92 ja myytiin romutettavaksi. Se romutettiin Haminassa seuraavana vuonna. ==Lähteet== * *Rannikon Puolustaja 3/2001 * === Viitteet === Luokka:Suomen merivoimien saattajat Luokka:Riga-luokan fregatit
Jasmiinitee

Jasmiinitee (, pinyin: mò lì huā chá) on kiinalainen tee, joka on maustettu jasmiininkukilla. Se valmistetaan joko kevyesti hapetetusta pouchong-teestä tai vihreästä teestä, mutta joskus myös mustasta teestä. Jasmiiniteetä tuotetaan Fujianissa. Jasmiinitee on suosittua Pohjois-Kiinassa ja sitä myös tarjoillaan yleensä aina kiinalaisissa ravintoloissa länsimaissa. ==Lähteet== * Luokka:Maustetut teet
Minato (Tokio)

Minato () on yksi Japanin pääkaupungin Tokion erillisalueista. Se sijaitsee kaupungin keskiosassa Tokionlahden rannalla Tokion keisarillisen palatsin eteläpuolella ja rajautuu Chiyodan, Chūōn, Kōtōn, Shibuyan, Shinagawan ja Shinjukun erillisalueisiin. Minatossa on 251 455 asukasta (vuonna 2017) ja sen pinta-ala on 20,37 neliökilometriä. == Aluejako == Minaton erillisalueella on 30 kaupunginosaa, jotka jakautuvat yhteensä 117 osa-alueeseen (). Yhteen kaupunginosaan kuuluu yhdestä yhdeksään osa-aluetta. *Akasaka *Atago *Azabu- Mamianachō *Azabu-Nagasakachō *Azabu-jūban *Azabudai *Daiba *Hamamatsuchō *Higashi-Azabu *Higashi-Shinbashi *Kaigan *Kita-Aoyama *Kōnan *Minami-Aoyama *Minami-Azabu *Mita *Moto-Akasaka *Moto-Azabu *Nishi-Azabu *Nishi-Shinbashi *Roppongi *Shiba *Shiba-Daimon *Shiba-kōen *Shibaura *Shinbashi *Shirokane *Shirokanedai *Takanawa *Toranomon == Kaupunkikuva ja nähtävyydet == ”Minato” merkitsee satamaa. Minaton alueella sijaitsee useita kymmeniä suurlähetystöjä ja useiden merkittävien yhtiöiden pääkonttoreita. Näihin kuuluvat muun muassa Animax, Dentsu, Fuji Xerox, Mitsubishi Motors, NEC, Nippon Television, Sony ja Toshiba. Alueella on myös useita yliopistoja, kuten Keiō-yliopisto ja Tokion yliopiston laitoksia. Lisäksi Tokion keskeinen maamerkki Tokyo Tower sijaitsee Minaton alueella. *Akasaka – suuri asuin- ja liikealue Minaton pohjoisosassa. *Aoyama – Aoyaman hautausmaa kuuluu Tokion suurimpiin. *Atagon pyhäkkö – Atagon kukkula on 26 metrin korkuisena Tokion erillisalueiden korkein kohta. *Azabu – yksi Tokion varakkaimmista asuinalueista. *Hamamatsuchō – Hamamatsuchōn asema on Tokion monorailin pääteasema. *Odaiba – yksi Tokion suosituimmista viihdealueista keinotekoisella saarella, joka on yhdistetty mantereeseen Rainbow Bridgen yli kulkevalla Yurikamome-linjalla. *Roppongi – Tokion parhaiten tunnettu yöelämän alue, jossa sijaitsee myös Roppongi Hills -kompleksi. *Shiban puisto – puistossa sijaitsee Zōjō-jin temppeli; Tokyo Tower on korttelin päässä. *Shinbashi – Shinbashin rautatieasema on Japanin ensimmäisen rautatielinjan pohjoinen pääteasema. *Takanawa – Sengaku-jin temppeli ja Shinagawan rautatieasema, yksi Tokion suurimmista rautatieasemista sijaitsevat täällä. Vaikka Shinagawan asema assosioituu nimensä puolesta Shinagawan erillisalueeseen, se sijaitsee todellisuudessa Minatossa. *Toranomon – täällä sijiatsevat TV Tokyon studiot. *Tsuki no Misaki – ympäristöänsä korkeammalla oleva tasanko. == Kuvia == Tiedosto:増上寺 - panoramio (3).jpg|Zōjō-ji ja Tokyo Tower Tiedosto:Roppongi Hills and Tokyo Midtown 2011 January.jpg|Roppongi Hills ja Tokyo Midtown Tiedosto:Rainbow bridge 2010 - panoramio - Babiesan.jpg|Rainbow Bridge kuvattuna Odaibasta == Lähteet == == Aiheesta muualla == *Erillisalueen internetsivut Luokka:Tokion erillisalueet
Paulo Sérgio

Paulo Sérgio Silvestre do Nascimento (s. 2. kesäkuuta 1969, São Paulo, Brasilia) on brasilialainen jalkapalloilija. Hän voitti maailmanmestaruuden vuoden 1994 MM-kisoissa. Hän pelasi hyökkääjänä. Paulo Sérgio aloitti uransa vuonna 1988 Corinthiansissa. Euroopan kentille hän siirtyi vuonna 1993, kun hän teki sopimuksen Bundesligan Bayer Leverkusenin kanssa. Vuosina 1997–1999 Paulo Sérgio pelasi AS Romassa Serie A:ssa ja vuosina 1999–2002 Bayern Münchenissä, jossa hän voitti Saksan mestaruuden vuosina 2000 ja 2001 sekä Mestareiden liigan vuonna 2001. Bayern Münchenistä Paulo Sérgio siirtyi Yhdistyneiden arabiemiirikuntien Al Wahdadiin ja lopetti uransa vuonna 2003 Esporte Clube Bahiassa Brasiliassa. Brasilian maajoukkueessa Paulo Sérgio pelasi 13 maaottelua ja teki niissä kaksi maalia. MM-kilpailuissa 1994 hän pelasi kahdessa ottelussa. == Seurat == * 1988 Corinthians * 1989-90 Grêmio Esportivo Novorizontino (lainassa) * 1990-93 Corinthians * 1993-97 Bayer Leverkusen * 1997-99 AS Roma * 1999-(heinäkuu)2002 Bayern München * (heinäkuu)2002-(marraskuu)2002 Al Wahdad * (maaliskuu)2003-(toukokuu)2003 EC Bahia == Saavutukset == * Maailmanmestaruus 1994 * Mestareiden liiga 2001 * Campeonato Brasileiro 1990 * Saksan mestaruus 2000, 2001 * Campeonato Paulista 1988 * Intercontinental Cup 2001 * Saksan supercup 2000 == Lähteet == == Aiheesta muualla == * Pelaajakortti sambafoot.comissa Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1969 syntyneet Luokka:Elävät henkilöt
Tamia

Tamia (oik. Tamia Marilyn Washington-Hill, s. 9. toukokuuta 1975 Windsor, Ontario, Kanada) on kanadalainen R&B-laulaja.; Tamia lauloi 19-vuotiaana Quincy Jonesin kappaleella ”You Put A Move On My Heart”, jonka singlejulkaisu sai vuonna 1996 Grammy-ehdokkuuden. Tamian ensimmäinen albumi ilmestyi 1998. Tamia lähti Atlantic Recordsilta vuonna 2005 ja julkaisi neljännen studioalbuminsa Between Friends itsenäisesti. Hän on soolourallaan sijoittunut useasti listoille ja ollut myös Grammy-ehdokkaana. Tamia on naimisissa koripalloilija Grant Hillin kanssa. Hän ilmoitti vuonna 2005 sairastavansa MS- tautia. == Albumit == * Tamia (1998) * A Nu Day (2000) * More (2004) * Between Friends (2006) * Beautiful Surprise (2012) == Aiheesta muualla == * Viralliset sivut Luokka:Kanadalaiset laulajat Luokka:Vuonna 1975 syntyneet Luokka:Elävät henkilöt Luokka:MS-tautia sairastavat henkilöt
Saksan sotahistoria

Saksan sotahistoria kattaa Saksan sotahistorian Saksan valtion perustamisesta lähtien vuonna 1871. == Yhdistäminen == Preussin rautakansleri Otto von Bismarck aloitti Saksan yhdistämisen yhdeksi valtioksi vuonna 1862 voitokkailla sodilla Tanskaa ja Itävaltaa vastaan. Rauhanteossa kyseiset valtiot luopuivat saksalaisista alueistaan. Napoleonin veljenpoika, Ranskan keisari Napoleon III, ei halunnut vahvaa rajanaapuria ja niin Ranska julisti sodan Saksalle. Saksa kuitenkin voitti ja Vilhelm I valittiin Saksan keisariksi. == Ensimmäinen maailmansota == 1900-luvun alussa Euroopan suurvaltojen välit alkoivat kiristyä ja sotilasliittoja alettiin muodostaa. 1880-luvulla Saksa, Itävalta-Unkari ja Italia tekivät kolmiliiton samoihin aikoihin, kun Yhdistynyt kuningaskunta, Ranska ja Venäjä liittoutuivat. Vuonna 1914 serbiaktivisti murhasi Itävalta-Unkarin arkkiherttuan ja sota syttyi liittojen välille. Sodan aikana Italia kuitenkin vaihtoi puolta. Saksa oli vähällä voittaa Ranskan, mutta Marnejoella sotaonni kääntyi, ja Saksa työnnettiin takaisin. Näin se myös hävisi sodan vuonna 1918. == Toinen maailmansota == Kun kansallissosialistisen puolueen johtaja Adolf Hitler nousi saksan diktaattoriksi, Yhdistynyt kuningaskunta ja Ranska huolestuivat. Neuvostoliiton johtaja Josif Stalin luotti kuitenkin Saksaan ja solmi tämän kanssa hyökkäämättömyyssopimuksen. Vuonna 1939 sota alkoi Saksan hyökkäyksellä Puolaan. Britit ja ranskalaiset julistivat sodan Saksalle, joka valtasi Ranskan ja suuren osan Eurooppaa Atlantilta Välimerelle. Se myös rikkoi hyökkäämättömyyssopimuksen ja hyökkäsi Neuvostoliittoon. Idässä Neuvostoliitto löi Saksan takaisin ja lännessä brittien, kanadalaisten ja yhdysvaltalaisten isku, Normandian maihinnousu, löi saksalaiset Ranskasta. Natsi-Saksa tuhoutui 1945, kun Neuvostoliiton joukot valloittivat Berliinin. == Merkittäviä taisteluja == === Ensimmäinen maailmansota === * Verdunin taistelu * Marnen taistelu === Toinen maailmansota === * Puolan offensiivi * Taistelu Ranskasta * Taistelu Britanniasta * Moskovan taistelu * Stalingradin taistelu * El Alameinin taistelut * Normandian maihinnousu * Berliinin taistelu *
Hauta (täsmennyssivu)

Hauta voi tarkoittaa: * hauta, kuolleen ruumiin viimeinen leposija * kuoppa, syvänne, kaivanto * hautavajoama, laattatektoniikan käsite: siirrosten ympäröimä, jyrkkäreunainen maankuoren vajoama * juoksuhauta, taisteluhauta, sodankäynnin suojavaruste * syvänmeren hauta * tervahauta, tervan valmistuspaikka * vesihauta, urheilussa. * kylä Lapin kunnassa
American Car Show

American Car Show on vuosittain järjestettävä autonäyttely Suomessa, joka pysyy uskollisena perinteiselle linjalleen esitellen amerikkalaisia erikoisajoneuvoja koko niiden moninaisuudessaan. Uniikin ja alkuperäisen American Car Show'n järjestää Finnish Hot Rod Association. Päänäyttelyssä on esillä klassikot, kustomit, muskeliautot, hot rodit ja show-autot. American Car Show’n yhteydessä järjestetään myös Classic Car Show, Custom Truck Show, MC Heaven, Mopo Tuning, Motorsport ja Tuning Car Show. Ensimmäinen American Car Show järjestettiin Tikkurilassa vuonna 1978, ja nykymuodossaan tapahtumapaikkana on toiminut Helsingin Messukeskus vuodesta 1992 lähtien. ==Aiheesta muualla== *American Car Show *FHRA Luokka:Autonäyttelyt Luokka:Suomen tapahtumat
GTi Tuning Car Show

GTi Tuning Car Show on Suomessa järjestettävä autonäyttely, joka on erikoistunut tuunattujen autojen esittämiseen. GTi Tuning Car Show’n järjestää GTi-Magazine American Car Show’n yhteydessä. Luokka:Autonäyttelyt Luokka:Suomen tapahtumat
Tunturikallioinen

Tunturikallioinen (Erigeron uniflorus) on asterikasveihin kuuluva tunturikasvi. Tunturikallioinen jaetaan kahteen alalajiin, rusotunturikallioiseen (Erigeron uniflorus subsp. uniflorus) ja villatunturikallioiseen (Erigeron uniflorus subsp. eriocephalus). == Ulkonäkö ja koko == Kasvin korkeus on vain 5–15 senttimetriä. Hennon varren latvassa on yksi mykerö, joka voi olla jopa 3 cm:n läpimittainen. Tunturikallioisen lähilajeja ovat sopulinkallioinen (Erigeron borealis) ja tummakallioinen (Erigeron humilis). == Elinympäristö == Tunturikallioinen kasvaa tunturipaljakalla, varsinkin kosteilla paikoilla. == Levinneisyys == Tunturikallioinen on levinneisyydeltään arktis-alpiininen. Skandinaviassa se kasvaa Kölivuoristossa. Suomen puolelle levinneisyysalue ulottuu vain Enontekiöllä ja Utsjoella. == Lähteet == * Uusi värikuvakasvio (Toimittanut Heikki Väänänen ja Arto Kurtto), värikuvat: Henning Anthon. Wsoy. 1991, s. 414. ISBN 951-0-15608-6. === Viitteet === == Aiheesta muualla == *Kasviatlas: Tunturikallioisen (Erigeron uniflorus) levinneisyys Suomessa. *Pinkka – Lajintuntemuksen oppimisympäristö: Tunturikallioinen (Erigeron uniflorus) *Luontoportti: Tunturikallioinen (Erigeron uniflorus) *Bilder ur Nordens flora *ITIS: Erigeron uniflorus *United States Department of Agriculture (USDA): Erigeron uniflorus Luokka:Kallioiset
Mercedes-Benz W25

Mercedes-Benz W25 oli saksalainen kilpa-auto vuosina 1934-1936. Auto oli erittäin menestyksekäs alkuvuosinaan, jolloin Mercedes-Benz ja Auto Union dominoivat Grand Prix-sarjaa. W25 oli myös ensimmäinen "Hopeanuoli", kun saksalaiset lopettivat vuonna 1934 autojensa maalaamisen. W25 tuotiin ensimmäiseen kilpailuunsa valkoiseksi maalattuna. Valkoinen oli saksalaisten autojen tunnusväri. Punnituksissa havaittiin, että auto painoi yhden kilon sallittua enemmän. Saksalaiset päättivät raaputtaa autosta maalin pois, ja auto päästettiin kilpailuun. Ensimmäisen vuoden W25A-mallissa oli kokometallinen 3,6 litrainen kahdeksansylinterinen M25A rivimoottori, joka tuotti yli 350 hevosvoimaa ja huippunopeus oli 300 kilometriä tunnissa. Autosta muunnokset W25B, W25C ja W25E. Saksalaisten kilpa-autojen perinteisen valkoisen värityksen vaihtuminen heraldiikan tinktuurina samaan hopeaan on selostettu tarkemmin Mercedes-Benz SSKL (W06 RS)-kirjoituksessa. Daimler Benz AG on hiljattain valmistuttanut tarkan replikaation kyseisestä, cannstattilaisen Vetter-pajan Manfred von Brauchitschille valmistamasta autosta (ajovideo Jay Leno`s Garage-sivuilla), mikä sai hopeanuoli- lempinimensä Berliinin AVUS-radan kilpailussa 1932 selostajalegenda Paul Lavenilta - von Brauchitsch myös voitti kyseisen kilpailun. Tarina maalipinnan poistosta yön ylityönä voi sinänsä olla oikea, mutta kyseisessä Nürburgringin "Eifelrennen"-kilpailussa työn perusteeksi sanottu 750 kg-painoraja ei ollut voimassa. == Aiheesta muualla == * 1932 Mercedes-Benz SSKL W06 RS Vetter- korilla, valmistajan teettämä replika W25 Luokka:1930-luvun autot